ΓΡΑΠΤΗ ΕΡΩΤΗΣΗ E-0794/01

υποβολή: Luigi Vinci (GUE/NGL) και Fausto Bertinotti (GUE/NGL) προς την Επιτροπή

(13 Μαρτίου 2001)

Θέμα: Εταιρίες Pernod-Richard και Rhum Havana Club

Η κυβέρνηση των Ηνωμένων Πολιτειών, εφαρμόζοντας τον αποκαλούμενο νόμο Helms-Burton, στράφηκε δικαστικώς το 1999 κατά της Pernod-Richard, διότι η εταιρία αυτή άρχισε διαπραγματεύσεις με την κυβέρνηση της Κούβας με στόχο να καταστεί συνιδιοκτήτρια της κουβανέζικης εταιρίας Rhum Havana Club, η οποία ανήκε άλλοτε σε πολίτες των Ηνωμένων Πολιτειών αλλά εν συνεχεία απαλλοτριώθηκε πλήρως από την κυβέρνηση της Κούβας.

Στη συνέχεια, η Ευρωπαϊκή Επιτροπή άσκησε επισήμως ενώπιον της Διεθνούς Οργάνωσης Εμπορίου προσφυγή κατά των Ηνωμένων Πολιτειών, θεωρώντας παράνομη την αξίωση συμμόρφωσης προς τη νομοθεσία των Ηνωμένων Πολιτειών νομικών προσώπων που δεν έχουν έδρα στις Ηνωμένες Πολιτείες και αναπτύσσουν δραστηριότητα εκτός της χώρας αυτής. Έχονταςπόψη τα παραπάνω, θα μπορούσε η Ευρωπαϊκή Επιτροπή να δώσει πληροφορίες σχετικά με την πορεία και την ενδεχόμενη έκβαση της προαναφερθείσας προσφυγής;

Απάντηση του κ. Lamy εξ ονόματος της Επιτροπής

(14 Μαΐου 2001)

Το Σεπτέμβριο του 2000, η Κοινότητα ζήτησε τη συγκρότηση στο πλαίσιο του Παγκόσμιου Οργανισμού Εμπορίου (ΠΟΕ) ειδικής επιτροπής για το άρθρο 211 του αμερικανικού νόμου Omnibus Appropriations Act, του 1998.

Αξίζει να σημειωθεί ότι το άρθρο 211 δεν αφορά το ζήτημα της κατάσχεσης εμπορικών σημάτων ή λοιπών ενσώματων ή άυλων περιουσιακών στοιχείων από την κυβέρνηση της Κούβας. Το άρθρο 211 αφορά μόνο αμερικανικά εμπορικά σήματα, ήτοι σήματα κατατεθέντα στις ίδιες τις Ηνωμένες Πολιτείες. Το δικαίωμα χρήσης αυτών των σημάτων δεν είναι δυνατόν να επηρεάστηκε από τις δημεύσεις που έγιναν από τις κουβανικές αρχές στην Κούβα, καθώς τα αμερικανικά δικαστήρια δεν αναγνώρισαν ποτέ επιπτώσεις των κουβανικών απαλλοτριώσεων επί της ιδιοκτησίας περιουσιακών στοιχείων στις Ηνωμένες Πολιτείες.

Το άρθρο 211 ισχύει σε περιπτώσεις όπου το αρχικό αμερικανικό εμπορικό σήμα (ήτοι το σήμα που βρισκόταν στην κατοχή του δικαιούχου του κατασχεθέντος κουβανικού εμπορικού σήματος) έπαψε να ισχύει, παραδείγματος χάρη, λόγω έλλειψης ανανέωσης από τον δικαιούχο, ή στην περίπτωση που παρόμοιο δικαίωμα δενπήρξε ποτέ στις Ηνωμένες Πολιτείες. Δεν επιτρέπει συναλλαγές που σχετίζονται με την καταχώριση και την ανανέωση στις ΗΠΑ εμπορικών σημάτων για τα οποία κουβανόςπήκοος ή η Κούβα έχουν κάποιο ενδιαφέρον, αφαιρώντας, με την πάροδο του χρόνου, τα ισχύοντα αμερικανικά εμπορικά σήματα από τους νόμιμους δικαιούχους τους, εφόσον δε θα είναι πλέον σε θέση να ανανεώσουν την καταχώρηση των σημάτων. Επιπροσθέτως, το άρθρο 211 απαγορεύει στα αμερικανικά δικαστήρια να επιβάλουν παρόμοια αμερικανικά εμπορικά σήματα στις Ηνωμένες Πολιτείες κατόπιν αιτήσεως κουβανούπηκόου ή ξένου νόμιμου ενδιαφερομένου. Δηλαδή, αφαιρεί από το σήμα την πρακτική αξία του, δεδομένου ότι ένα εμπορικό σήμα δεν μπορεί να επιβληθεί με κανέναν άλλο ουσιαστικό τρόπο παρά μόνο με προσφυγή στα δικαστήρια.

Η Κοινότητα θεωρεί ότι το άρθρο 211 συνεπάγεται άρνηση των δικαιωμάτων χρήσης εμπορικών σημάτων, γεγονός που παραβιάζει ορισμένες διατάξεις της συμφωνίας για τα δικαιώματα πνευματικής ιδιοκτησίας στον τομέα του εμπορίου (TRIP) του ΠΟΕ. Ηπόθεση σχετικά με τον ΠΟΕ είναι προς το συμφέρον όλων των κατόχων αμερικανικού εμπορικού σήματος στην Κοινότητα, το οποίο απέκτησαν νομίμως, άμεσα ή έμμεσα από κουβανό δικαιούχο, και οι οποίοι ενδεχομένως θίγονται από το άρθρο 211.

Η Κοινότητα έχει ήδη γνωστοποιήσει τις απόψεις της στην εν λόγω επιτροπή, προφορικώς και γραπτώς. Η δεύτερη και τελευταία συζήτηση ενώπιον της επιτροπής έλαβε χώρα στις 7 Μαρτίου 2001. Η επιτροπή εξετάζει τηνπόθεση και αναμένεται να εκδώσει απόφαση για το συγκεκριμένο θέμα μέχρι το Μάιο 2001.